เป็นไข้มาตั้งแต่วันที่1 และไปหา เริ่มกินยาตอนเย็นวันที่1 จนมาถึงวันนี้ แต่ไข้ยังสูงอยู่คะ จำเป็นต้อง admit มั๊ยคะ
สวัสดีค่ะ ไข้หวัดใหญ่ เป็นการติดเชื้อในทางเดินหายใจส่วนบนและล่างจากการติดเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วันอาการอาจมาด้วยไข้สูง หนาวสั่น ปวดตามเนื้อตัว ไอ เจ็บคอ มีน้ำมูก ซึ่งถ้ามีไข้สูงมาก จนอ่อนเพลีย กินได้น้อย อาจเป็นข้อบ่งชี้ในการนอนรพ.เพื่อสังเกตอาการ และให้สารน้ำแต่การรักษาหลักๆก็คือการกินยาต้านไวรัสไข้หวัดใหญ่ ซึ่งเป็นยาเม็ด จึงมักรักษาผู้ป่วยเป็นผู้ป่วยนอก หลังกินยาไปอาจจะยังมีไข้สูงได้ 1-2 วันแรก แต่หลังจากนั้นไข้ควรเริ่มลง ถ้าไม่แน่ใจว่าอาการตอนนี้หนักมากหรือไม่ ควรกลับไปรพ.เพื่อตรวจสัญญาณชีพและตรวจร่างกายซ้ำอีกครั้งค่ะ